Document ID: 32004R1406

KOMISIJAS REGULA (EK) Nr. 1406/2004
(2004. gada 2. augusts)
par maiņas kursa noteikšanu, kas piemērojams konkrētam tiešajam atbalstam, kas tiek uzsākts 2004. gada 1. jūlijā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 15. decembra Regulu (EK) Nr. 2799/98, kas nosaka eiro agromonetāro režīmu (1),
ņemot vērā Komisijas 1998. gada 22. decembra Regulu (EK) Nr. 2808/98, kas nosaka eiro agromonetārā režīma piemērošanas nosacījumus lauksaimniecības sektorā (2), jo īpaši tās 4. panta 3. punkta otro teikumu,
tā kā:
(1)
Saskaņā ar Regulas (EK) Nr. 2808/98 4. panta 1. punktu, atbalstam par hektāru piemērojamā maiņas kursa sākuma datums ir tās tirdzniecības sākuma datums, kuras ietvaros atbalsts tiek sniegts. Platību maksājuma aramkultūrām, ko paredz Padomes 1999. gada 17. maija Regula (EK) Nr. 1251/1999, kas nosaka dažu aramkultūru ražotāju atbalsta režīmu (3), graudu pākšaugu atbalsta, ko paredz Padomes 1996. gada 30. jūlija Regula (EK) Nr. 1577/96, kas nosaka īpašu pasākumu par labu dažiem graudu pākšaugiem (4), kā arī īpašās piemaksas par cietas labības kvalitāti, piemaksas ar proteīnu bagātiem produktiem un piemaksas piena produktiem, ko paredz attiecīgi Padomes 2003. gada 29. septembra Regulas (EK) Nr. 1782/2003 IV nodaļas 1., 2. un 7. sadaļas, kas nosaka vienotus noteikumus tiešā atbalsta režīmos kopējās lauksaimniecības politikas ietvaros un nosaka dažus lauksaimnieku atbalsta režīmus (5), maiņas kursa sākuma datums tātad ir 2004. gada 1. jūlijs.
(2)
Saskaņā ar Regulas (EK) Nr. 2808/98 4. panta 3. punktu, maiņas kurss, kas jāizmanto atbalstam par hektāru, ir vienāds ar vidējo kursu, kas aprēķināts pro rata temporis, no maiņas kursiem, kas piemērojami mēnesī pirms sākuma datuma.
(3)
Komisijas 1993. gada 30. jūnija Regulas (EEK) Nr. 1793/93 1. pants par apiņu sektorā izmantojamā lauksaimniecības maiņas kursa sākuma datumu (6) paredz, ka Padomes 1971. gada 26. jūlija Regulas (EEK) Nr. 1696/71 12. pantā, kas paredz vienotu tirgus organizāciju apiņu sektorā (7), paredzētajam apiņu atbalstam piemērojamais maiņas kurss ir vienāds ar vidējo kursu, kas aprēķināts pro rata temporis, no maiņas kursiem, kas piemērojami mēnesī pirms ievākšanas gada 1. jūlija.
(4)
Tādējādi ir jānosaka maiņas kursi, kas piemērojami attiecīgajam atbalstam saskaņā ar vidējo pro rata temporis no maiņas kursiem, kas piemērojami 2004. gada jūnija mēneša laikā,
IR NOLĒMUSI.
1. pants
Pielikumā minētie maiņas kursi tiek piemēroti šādām summām, kuru sākuma datums ir 2004. gada 1. jūlijs:
a)
platības maksājumi par aramkultūrām, ko paredz Regula (EK) Nr. 1251/1999;
b)
atbalsts graudu pākšaugiem, ko paredz Regula (EK) Nr. 1577/96;
c)
īpaša piemaksa par cietās labības kvalitāti, ko paredz Regulas (EK) Nr. 1782/2003 IV nodaļas 1. sadaļa;
d)
piemaksa par ar proteīnu bagātiem produktiem, ko paredz Regulas (EK) Nr. 1782/2003 IV nodaļas 2. sadaļa;
e)
piemaksa par piena produktiem un papildu maksājumi, ko paredz Regulas (EK) Nr. 1782/2003 IV nodaļas 7. sadaļa;
f)
atbalsts apiņiem, ko paredz Regulas (EEK) Nr. 1696/71 12. pants.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Šī regula ir obligāta visos tās elementos un tieši piemērojama visās dalībvalstīs.
Briselē, 2004. gada 2. augustā

Labels: 2
17
6